**GUVERNUL**

**HOTĂRÂRE** Nr. \_\_\_\_\_\_\_Din\_\_\_\_\_\_\_

**cu privire la modificarea Hotărârii Guvernului**

**nr. 690/2018 pentru aprobarea Regulamentului**

**privind desfășurarea licitațiilor pentru oferirea**

**statutului de producător eligibil mare**

În temeiul art. 10 lit. k) din Legea nr. 10/2016 privind promovarea utilizării energiei din surse regenerabile (Monitorul Oficial al Republicii Moldova, 2016, nr.69-77, art.117), cu modificările ulterioare,

**Guvernul HOTĂRĂȘTE:**

**1.**Hotărârea Guvernului nr. 690/2018 pentru aprobarea Regulamentului privind desfășurarea licitațiilor pentru oferirea statutului de producător eligibil mare (Monitorul Oficial al Republicii Moldova, 2018, nr. 267-275, art. 745), cu modificările ulterioare, se modifică după cum urmează:

**1.1** În Regulamentul privind desfășurarea licitațiilor pentru oferirea statutului de producător eligibil mare:

**1.1.1** punctul 1 va avea următorul cuprins:

 „1. Regulamentul privind desfășurarea licitațiilor pentru oferirea statutului de producător eligibil mare (în continuare – Regulament) are ca scop stabilirea unor proceduri, condiții și criterii obiective, transparente şi nediscriminatorii, ce urmează a fi aplicate la organizarea licitațiilor desfășurate în contextul implementării schemei de sprijin privind oferirea, prin intermediul licitațiilor, a statutului de producător eligibil mare producătorilor care finanțează și construiesc o centrală sau mai multe centrale electrice care utilizează surse regenerabile de energie (în continuare – SRE) cu o putere instalată mai mare decât limita de capacitate stabilită de Guvern în conformitate cu articolul 10 litera e) din Legea nr.10 din 26 februarie 2016 privind promovarea utilizării energiei din surse regenerabile, sau, după caz, care finanțează și construiesc o centrală sau mai multe centrale electrice care utilizează SRE care au instalații de stocare a energiei electrice o putere instalată mai mare decât limita de capacitate stabilită de Guvern în conformitate cu articolul 10 litera e) din Legea nr.10 din 26 februarie 2016 privind promovarea utilizării energiei din surse regenerabile.”

 **1.1.2** punctul 2 alineatul b) se exclude;

**1.1.3** la punctul 3:

**1.1.3.1.** prima propoziție va avea următorul cuprins:

„**3**. În sensul prezentului Regulament, se aplică noțiunile definite în Legea nr. 10/2016 privind promovarea utilizării energiei din surse regenerabile şi în Legea nr. 164/2025 cu privire la energia electrică, precum şi noțiunile definite după cum urmează:”

 **1.1.3.2.**  noțiunea de „cerințe tehnice” va avea următorul cuprins:

„*cerințe tehnice* – set de cerințe stabilite pentru tehnologia de producere a energiei electrice și pentru echipamentele centralelor electrice pentru producerea de energie electrică din SRE și, după caz, a instalațiilor de stocare a energiei electrice , care se indică în documentația de licitație și care trebuie să fie respectate de către investitor”;

**1.1.3.3** la noțiunea „criterii de admisibilitate”, textul „la pct. 42 subpct.1) și” se exclude.

**1.1.3.4**. noțiunea de „construcție a centralei electrice pentru producerea de energie electrică din SRE” va avea următorul cuprins:

„*construcție a centralei electrice pentru producerea de energie electrică din SRE*– dezvoltarea de către investitor a unei noi capacități de producere a energiei electrice, prin:

1. construcția unei centrale electrice noi pentru producerea de energie electrică din SRE, care poate include, după caz, obligația instalării unei instalații de stocare a energiei electrice , sau
2. creșterea capacității unei centrale electrice existente pentru producerea de energie electrică din SRE.”;

**1.1.3.5** Noțiunea „foaie de parcurs” va avea următorul cuprins:

„*foaie de parcurs –* document de asumare din partea investitorului a obligației de obținere, în baza unui plan de acțiuni conform cerințelor stabilite în documentația de licitație, a actelor necesare dezvoltării, construcției și exploatării centralei electrice pentru producerea de energie electrică din SRE sau, după caz, a centralei electrice pentru producerea de energie electrică din SRE care are o instalație de stocare a energiei electrice, în lipsa unui sau a mai multor acte indicate în documentația de licitație la etapa depunerii ofertei.”;

**1.1.3.6.** Noțiunea de „impediment care justifică neexecutarea obligației” va avea următorul cuprins:

„*impediment care justifică neexecutarea obligației*– un eveniment excepțional și imprevizibil, a cărui survenire nu a putut fi prevăzută și evitată sau înlăturată de către investitor, iar consecințele acestuia fac imposibilă construcția și punerea în funcțiune a centralei electrice în termenul stabilit în hotărârea Guvernului cu privire la oferirea statutului de producător eligibil mare.”;

 **1.1.3.7** Noțiunea de „investitor” va avea următorul cuprins:

*„investitor*– persoană fizică cetățean al Republicii Moldova sau al altui stat sau persoana juridică cu scop lucrativ înregistrată în Republica Moldova sau în alt stat, care poate participa individual sau în consorțiu cu alte persoane, în sensul prezentului Regulament, care solicită să i se ofere statutul de producător eligibil mare în procesul de licitație”;

 **1.1.3.8** se completează cu următoarea noțiuni:

„*abateri materiale -* abateri care afectează natura ofertei sau modifică caracteristicile sale esențiale, făcând-o astfel neconformă cu cerințele prezentului Regulament sau cu documentația de licitație. Abaterile materiale includ, dar nu se limitează la: orice deficiență sau absență a documentației necesare pentru a stabili eligibilitatea investitorului sau criteriile de calificare, lipsa dovezilor legale, astfel cum se prevede la punctul 62, orice abatere referitoare la caracteristicile cheie ale proiectului sau la alți parametri fundamentali ai ofertei;

 **1.1.4**  La punctul 4:

 **1.1.4.1** aliniatul 1 va avea următorul cuprins:

„1) promovarea dezvoltării durabile a economiei naționale prin încurajarea producerii și stocării de energie electrică din SRE şi asigurarea funcționării sigure, fiabile şi eficiente a sistemului electroenergetic”;

**1.1.5**  La punctul 16:

**1.1.5.1** la alineatul 11 textul „câștigătorilor licitației” se va substitui cu „ofertelor câștigătoare”;

**1.1.5.2** aliniatul 13 va avea următorul cuprins:

„13) întocmește dosarele licitațiilor organizate și după publicarea în Monitorul Oficial al Republicii Moldova a Hotărârii Guvernului privind oferirea statutului de producător eligibil mare le transmite pentru păstrare Ministerului Energiei. La aceasta etapă , activitatea Comisiei de licitații se consideră finalizată. Și poate fi preluată doar în condițiile de la pct. 102 ”;

**1.1.6** Punctul 17 se completează cu alineatul 7 cu următorul cuprins:

„7) transparența în procesul decizional”.

**1.1.7** Punctul 19 va avea următorul cuprins:

“**19.**În cazul în care pentru clarificarea unor aspecte referitoare la licitație sunt necesare explicații suplimentare, Comisia de licitații este în drept să solicite de la investitor prezentarea în scris a explicațiilor respective, iar acest fapt se consemnează în procesul-verbal în funcție de momentul în care au fost solicitate informațiile respective. Scopul solicitării explicațiilor/documentelor suplimentare constă în confirmarea datelor inițial prezentate în ofertă. Termenul-limită de prezentare a informațiilor solicitate de către Comisia de licitații nu poate fi mai mic de 3 zile lucrătoare sau depăși 7 zile lucrătoare”.

 **1.1.8** La punctul 22, după sintagma „prin asociere” se va completa cu textul „în consorțiu”

**1.1.9** Punctul 24 va avea următorul cuprins:

„**24.**Investitorii pot încheia un acord de asociere în consorțiu pentru a participa la licitație și pentru a-și depune ofertele. În acest caz, investitorii asociați în consorțiu se consideră ca un singur investitor, iar în ofertă se indică, reprezentantul împuternicit al consorțiului cu care se comunică în cadrul procesului de licitație cât și reprezentantul împuternicit pentru semnarea ulterioară a contractului reglementat pentru achiziționarea energiei electrice din surse regenerabile.”

**1.1.10** Punctul 29 se exclude

**1.1.11** Punctul 30se completează cu alin. 21 cu următorul cuprins „21) depunerea cererilor de clarificare și, după caz, modificarea documentație de licitație;

**1.1.12** Se completează cu punctul 311 cu următorul cuprins;

„Orice răspunsuri de clarificări oferite de Comisia de Licitații la etapa de depunere a cererilor de clarificare vor fi făcute publice și vor fi accesibile tuturor părților interesate, indiferent de investitorul care a depus solicitarea inițială. Aceste informații vor fi publicate pe pagina web oficială al Ministerului Energiei și vor face parte integrantă din documentația de licitație, asigurând acces egal și transparență pentru toți participanții la licitație”.

**1.1.13** Punctul 32 se completează cu textul „La această etapa Comisia decide și asupra necesității includerii obligației de instalare a instalației de stocare pentru o producție integrată variabilă de energie.”

**1.1.14**  Punctul 33 va avea următorul cuprins:

„**33.**  Ministerul Energiei, publică, pe pagina sa web oficială și în surse mass-media de circulație națională și internațională, și, la necesitate, actualizează calendarul indicativ cu privire la frecvența planificată a procedurilor de licitație, de asemenea publică informații privind, după caz, capacitatea și bugetul/costul schemei de sprijin, tehnologiile eligibile, precum și alte detalii relevante și de interes general”.

 **1.1.15** Punctul 36 va avea următorul cuprins:

„**36.**Procedura de licitație se inițiază la data publicării anunțului privind inițierea procedurii de licitație cu scopul de a informa investitorii despre perioada și condițiile de desfășurare a licitației, inclusiv despre capacitățile de producere a energiei electrice din surse regenerabile, cu sau fără instalații de stocare, ce urmează a fi scoase la licitația respectivă. Termenul de prezentare a ofertelor este de cel puțin 2 luni. Pentru asigurarea transparenței maxime și pentru a încuraja participarea la licitație a unui număr mare de investitori, anunțul respectiv se publică în Monitorul Oficial al Republicii Moldova, în alte surse mass-media de circulație națională și/sau internațională, după caz, precum și pe pagina oficială a Ministerului Energiei”.

 **1.1.16**  Punctul 37 se completează cu alineatul 31 cu următorul cuprins:

„31) termenul-limită în care părțile interesate pot solicita clarificări și/sau precizări privind cererile și ofertele care urmează a fi depuse”.

**1.1.17** La punctul 40:

**1.1.17.1** alineatul 2 se va completa cu textul „după caz, cu includerea detaliilor privind obligațiile de instalare a instalației de stocare a energiei electrice ”;

**1.1.17.2** alineatul 7 va avea următorul cuprins:

„7) termenele și condițiile impuse investitorilor pentru construcția, punerea în funcțiune a centralelor electrice pentru producerea de energie electrică din SRE și, după caz, a instalațiilor de stocare a energiei electrice ”.

**1.1.18** Punctul 41 va avea următorul cuprins:

„**41.**Documentația de licitație poate stabili că investitorii pot depune oferta doar pentru o parte din capacitatea instalată a centralei/centralelor electrice pentru producerea de energie electrică din SRE, permițând astfel producătorului eligibil  mare să vândă energia electrică produsă de cealaltă parte a aceleiași centrale electrice în baza unor condiții negociate cu participanții la piața energiei electrice, cu condiția separării fizice a capacităților de producere a energiei electrice și asigurării contorizării separate a energiei electrice injectate în rețeaua electrică în punctele de racordare a centralei electrice, pentru care s-a oferit statut de producător eligibil mare și a cantității de energie electrică vândute în baza condițiilor negociate. Pentru evitarea oricărui dubiu, numai energia electrică generată direct din surse regenerabile (SRE) va fi eligibilă pentru schema de sprijin. Energia electrică intrată în rețea dintr-o instalație de stocare de energie nu va beneficia de prețul fix, cu excepția cazului în care poate fi atribuită în mod demonstrabil energiei electrice generate de instalația SRE asociată și contorizată ca atare. Energia electrică încărcată din rețea și descărcată ulterior va fi decontată la prețul pieței în afara schemei de sprijin.”

**1.1.19** Punctul 42 va avea următorul cuprins:

„**42.**Pentru a putea participa la licitațiile organizate în conformitate cu prezentul Regulament, investitorul trebuie să întrunească următoarele:

1) cerințe de admisibilitate astfel cum sunt stabilite și detaliate în documentația de licitație. Aprobarea prealabilă a investițiilor de către Consiliul pentru promovarea proiectelor investiționale de importanță națională, sau după caz, documente confirmative prin care Consiliul pentru promovarea proiectelor investiționale de importanță națională declară că Proiectul nu necesită aprobarea prealabilă a investițiilor.

2) cerințe de calificare prevăzute la pct. 43;

3) nu desfășoară pe teritoriul Republicii Moldova, concomitent, activitatea de operator al sistemului de transport sau de operator al sistemului de distribuție sau operatorul pieței energiei electrice sau furnizor central de energie electrică.”

**1.1.20** la punctul43:

**1.1.20.1** la alineatul 1după textul „din SRE” se va completa cu textul „și, după caz, instalația de stocare a energiei electrice ” ;

**1.1.20.2** alineatul 2 va avea următorul cuprins

“2) avizul sau avizele de racordare emise pentru centrala electrică, și, după caz, pentru instalația de stocare”

**1.1.20.3** la alineatul 3 după textul „centralei electrice” se completează cu textul „și, după caz, a instalației de stocare a energiei electrice,”;

**1.1.20.4** alineatul 4 se va completa cu textul „și, după caz, a instalației de stocare a energiei electrice”;

**1.1.20.5** alineatul 8 va avea următorul cuprins:

„8) graficul de construcție a centralei electrice pentru producerea energiei electrice din SRE și, după caz, a instalației de stocare a energiei electrice, care include data inițierii construcției și data preconizată pentru finalizarea proiectului”;

 **1.1.21.** Punctul 44 se exclude.

**1.1.22** Punctul 45 va avea următorul cuprins:

„**45.**Condițiile de participare la licitație sunt egale și nediscriminatorii pentru toți investitorii, indiferent de tipul tehnologiei de producere. Investitorii care nu întrunesc condițiile de participare menționate în prezentul Regulament, inclusiv cerința de a depune garanția pentru ofertă în conformitate cu Secțiunea a 5-a, nu sunt admiși pentru etapa evaluării ofertelor financiare, iar ofertele depuse de aceștia sunt respinse de către Comisia de licitații.”

**1.1.23** Punctul 46 se exclude

**1.1.24** Punctul 56 va avea următorul cuprins:

„**56.** Pentru excluderea riscului unui eventual comportament neadecvat pe întreaga perioadă de valabilitate a ofertei, investitorul este obligat să depună garanția pentru ofertă, (a) în cazul unei licitații într-o singură fază, concomitent cu dosarul ofertei; (b) în cazul unei licitații în mai multe faze, în etapa de depunere a dosarului ofertei tehnice și ofertei financiare.”

 **1.1.25** Punctul 63 va avea următorul cuprins:

**„63****.** În cazul în care investitorul este un consorțiu format din mai multe persoane juridice, respectarea cerințelor de admisibilitate și de calificare se verifică la nivelul consorțiului în ansamblu. Aprobările, autorizațiile sau drepturile specifice proiectului (inclusiv aprobarea prealabilă a investițiilor, drepturile funciare, permisele și licențele) pot fi prezentate în numele liderului desemnat al consorțiului sau al societății de proiect a consorțiului, cu condiția ca acordul de consorțiu să atribuie în mod clar responsabilitatea pentru punerea în aplicare a proiectului respectivului membru al consorțiului.”

**1.1.26.** Punctul 64 va avea următorul cuprins:

„**64.**Pentru a verifica dacă investitorul corespunde cerințelor de admisibilitate, atunci când Comisia de licitație are dubii rezonabile cu privire la autenticitatea sau veridicitatea documentelor depuse de investitor sau dacă întâmpină dificultăți de interpretare a informațiilor prezentate în documentele depuse de investitor, Comisia de licitații poate să se adreseze organelor competente în vederea confirmării veridicității sau interpretării informației prezentate de investitor conform pct.42 subpct.1). Ședința de examinare a cererilor și a admisibilității investitorilor se întrerupe și continuă după recepționarea răspunsurilor, cu informarea prealabilă a tuturor investitorilor despre data, ora și locul preconizat pentru continuarea ședinței.”

 **1.1.27** Punctul 65 va avea următorul cuprins:

„**65.**Pentru evitarea oricărui dubiu, orice deficiență sau absență a documentației necesare, lipsa dovezilor legale prevăzute la punctul 62, orice abatere referitoare la caracteristicile cheie ale proiectului sau ale ofertei se consideră abatere materială. În cazul în care, în privința unui investitor, Comisia de licitații constată că nu au fost întrunite una sau mai multe cerințe stabilite la pct.62, Comisia de licitații declară investitorul respectiv ca fiind respins, cu indicarea motivelor corespunzătoare în procesul-verbal privind examinarea cererilor și a admisibilității investitorilor.”

**1.1.28** Punctul 66 va avea următorul cuprins:

“**66.**După examinarea tuturor cererilor depuse, secretarul Comisiei de licitații întocmește procesul-verbal privind examinarea cererilor și a admisibilității investitorilor, în care consemnează lista investitorilor declarați admisibili și a celor respinși, cu indicarea argumentelor privind respingerea acestora. Procesul-verbal privind deschiderea cererilor și examinarea admisibilității investitorilor se întocmește de către secretarul Comisiei de licitații, respectând prevederile prezentului Regulament și a documentației de licitație, cu condiția respectării următorului proces de contestare a rezultatelor. În termen de până la cinci zile lucrătoare de la finalizarea procesului-verbal, Comisia de licitații transmite o notificare fiecărui investitor referitor la decizia Comisiei de licitații, cu anexarea procesului-verbal al ședinței. În termen de 5 zile lucrătoare de la expedierea notificării de către Comisia de licitații, investitorul poate contesta decizia Comisiei de licitații privind respingerea cererii sau după caz a acceptării cererii celorlalți investitori. Contestația trebuie să precizeze și să justifice motivele pentru care respingerea, sau după caz acceptarea cererii nu a fost conformă cu prezentul Regulament și documentația de licitație. După primirea contestației, Comisia de licitații, în termen de 10 zile lucrătoare, examinează și decide cu privire la argumentele prezentate de către investitor. În cazul în care contestația se referă la alt investitor, Comisia comunică acestuia despre contestația depusă și oferă un termen de 3 zile pentru expunerea pe caz. În cazul în care motivele contestației sunt acceptate, secretarul Comisiei de licitații actualizează și emite din nou procesul-verbal privind examinarea cererilor și a admisibilității investitorilor.”

**1.1.29** La punctul 68 textul „sau, după caz, pct. 44” se exclude.

 **1.1.30** punctul 69 se completează cu alineatul 7 cu următorul cuprins:

„7) după caz, dacă oferta tehnică demonstrează îndeplinirea de către investitor a obligațiilor de instalare a sistemelor de stocare a energiei electrice , stabilite în documentația de licitație”.

**1.1.31** Punctul 72 va avea următorul cuprins:

„**72.**După analiza ofertelor tehnice şi stabilirea listei ofertelor tehnice calificate, secretarul Comisiei de licitații întocmește procesul-verbal privind calificarea ofertelor tehnice, în care se consemnează ofertele tehnice calificate ce urmează a fi evaluate prin deschiderea ofertei financiare, precum şi ofertele incorecte ce urmează a fi respinse, cu menționarea argumentelor privind respingerea ofertelor respective. În procesul-verbal respectiv se stabilește data, locul şi ora preconizate pentru ședință în cadrul căreia urmează a fi deschise și evaluate ofertele financiare, cu condiția respectării următorului proces de contestare a rezultatelor. În termen de până la cinci zile lucrătoare de la finalizarea procesului-verbal, Comisia de licitații transmite o notificare fiecărui investitor referitor la decizia Comisiei de licitații, cu anexarea procesului-verbal al ședinței. În termen de 5 zile lucrătoare de la expedierea notificării de către Comisia de licitații, investitorul poate contesta decizia Comisiei de licitații privind respingerea ofertei sau după caz a acceptării ofertei celorlalți investitori. Contestația trebuie să precizeze și să justifice motivele pentru care respingerea, sau după caz acceptarea ofertei nu a fost conformă cu prezentul Regulament și documentația de licitație. După primirea contestației, Comisia de licitații, în termen de 10 zile lucrătoare, examinează și decide cu privire la argumentele prezentate de către investitor. În cazul în care contestația se referă la alt investitor, Comisia comunică acestuia despre contestația depusă și oferă un termen de 3 zile pentru expunerea pe caz. În cazul în care motivele contestației sunt acceptate, secretarul Comisiei de licitații actualizează și emite din nou procesul-verbal privind calificarea ofertelor tehnice. ”

**1.1.32** Punctul 74 va avea următorul cuprins:

„**74.**În cazul în care nu a fost depusă nicio cerere și ofertă sau niciun investitor nu a fost declarat admisibil sau nicio ofertă nu a fost declarată eligibilă, se consideră că licitația nu a avut loc. Comisia de licitații constată acest fapt în proces verbal și informează Guvernul, împreună cu propunerile sale de ajustare a documentației sau a condițiilor de licitație în vederea creșterii interesului investitorilor. Decizia privind inițierea unei noi licitații se ia de Guvern în conformitate cu articolul 10 alin (1) lit. g) din Legea nr. 10/2016 privind promovarea utilizării energiei din surse regenerabile. Licitația ulterioară poate fi organizată în aceleași condiții sau în condiții modificate, astfel cum sunt decise de Guvern.”

 **1.1.33** Punctul 79 va avea următorul cuprins:

„79. În cazul în care investitorul este un consorțiu format din mai multe persoane juridice, respectarea cerințelor de eligibilitate se verifică la nivelul consorțiului în ansamblu. Aprobările, autorizațiile sau drepturile specifice proiectului (inclusiv aprobarea prealabilă a investițiilor, drepturile funciare, permisele și licențele) pot fi prezentate în numele liderului desemnat al consorțiului sau al societății de proiect a consorțiului, cu condiția ca acordul de consorțiu să atribuie în mod clar responsabilitatea pentru punerea în aplicare a proiectului respectivului membru al consorțiului.”

**1.1.34** Punctul 80 va avea următorul cuprins:

„**80.** Pentru a verifica dacă investitorul corespunde cerințelor de admisibilitate, atunci când Comisia de licitație are dubii rezonabile cu privire la autenticitatea sau veridicitatea documentelor sau dacă întâmpină dificultăți de interpretare a informațiilor prezentate în documentele depuse de investitor, Comisia de licitații poate să se adreseze organelor competente în vederea confirmării veridicității sau interpretării informației prezentate de investitor conform pct.42 subpct.1). Ședința de examinare a cererilor şi a admisibilității investitorilor se întrerupe și continuă după recepționarea răspunsurilor, cu informarea prealabilă a tuturor investitorilor despre data, ora și locul preconizate pentru continuarea ședinței”.

 **1.1.35** Punctul 82 va avea următorul conținut:

„**82.** După examinarea tuturor cererilor depuse, secretarul Comisiei de licitații întocmește procesul-verbal privind examinarea cererilor și a admisibilității investitorilor, în care consemnează lista investitorilor declarați admisibili și a celor respinși, cu indicarea argumentelor privind respingerea acestora. Procesul-verbal privind examinarea cererilor și a admisibilității investitorilor se întocmește de către secretarul Comisiei de licitații, cu respectarea prevederilor prezentului Regulament și a documentației de licitație, cu condiția respectării următorului proces de contestare a rezultatelor. În termen de până la cinci zile lucrătoare de la finalizarea procesului-verbal, Comisia de licitații transmite o notificare fiecărui investitor referitor la decizia Comisiei de licitații, cu anexarea procesului-verbal al ședinței. În termen de 5 zile lucrătoare de la expedierea notificării de către Comisia de licitații, investitorul poate contesta decizia Comisiei de licitații privind respingerea cererii sau după caz a acceptării cererii celorlalți investitori. Contestația trebuie să precizeze și să justifice motivele pentru care respingerea, sau după caz acceptarea cererii nu a fost conformă cu prezentul Regulament și documentația de licitație. După primirea contestației, Comisia de licitații, în termen de 10 zile lucrătoare, examinează și decide cu privire la argumentele prezentate de către investitor. În cazul în care contestația se referă la alt investitor, Comisia comunică acestuia despre contestația depusă și oferă un termen de 3 zile pentru expunerea pe caz. În cazul în care motivele contestației sunt acceptate, secretarul Comisiei de licitații actualizează și emite din nou procesul-verbal privind examinarea cererilor și a admisibilității investitorilor.”

**1.1.36** punctul 85 se completează cu alineatul 7 cu următorul cuprins:

„7. după caz, dacă oferta tehnică demonstrează îndeplinirea de către investitor a obligațiilor de instalare a sistemelor de stocare a energiei electrice , stabilite în documentația de licitație”

**1.1.37** Punctul 92 va avea următorul cuprins:

„**92.** Dacă în cadrul licitațiilor organizate nu au fost oferite integral capacitățile de producere, cu sau fără instalații de stocare a energiei electrice din SRE scoase la licitație, Comisia de licitații poate să includă capacitățile respective la licitația următoare, sub rezerva finalizării revizuirii menționate la pct.91.”

**1.1.38** La punctul 94 textul „de producere” se exclude;

**1.1.39**  Punctul 97 alineatul 1, litera b) va avea următorul cuprins

„b) dacă investitorul marginal nu a reconfirmat prețul, Comisia de licitații solicită reconfirmarea de la investitorul clasat următor și așa mai departe, aplicând regulile de ofertă marginală. Numărul de iterații ale rundelor de reconfirmare va fi stabilit în prealabil de către Comisia de licitații în documentația licitației, ținând cont de obiectivele pentru licitația respectivă. Aceasta poate include posibilitatea de a aloca cât mai mult posibil din cotă în cadrul licitației curente sau, alternativ, de a lăsa o parte din cotă nealocată pentru o licitație ulterioară. În cazul în care o licitație include o obligație de a instala o capacitate de stocare, iar capacitatea de producție de energie electrică din SER susținută oferită unui ofertant marginal este redusă în conformitate cu această prevedere, ofertantul va avea dreptul, dar nu și obligația, de a reduce proporțional capacitatea de stocare oferită, astfel încât să mențină cel puțin obligația minimă proporțională de stocare stabilită în documentația licitației. Această regulă se aplică în general și indiferent de proporția de stocare impusă în orice licitație dată.”

**1.1.40.** La punctul 100 secvența *„Persoanele fizice sau juridice, care nu sunt înregistrate în Republica Moldova, inclusiv consorțiile…”* va avea următorul cuprins *„Persoanele fizice sau juridice, inclusiv consorțiile, care nu sunt înregistrate în Republica Moldova…”*

 **1.1.41.** Punctul 101 se exclude;

 **1.1.42** Se completează cu punctul 1021 cu următorul cuprins:

„1021.Comisia de Licitații poate, la discreția sa, să includă în documentația de licitație un mecanism de listă de așteptare care să fie aplicat în cazul în care capacitatea este eliberată în oricare dintre cazurile prevăzute la punctul 102. Dacă un astfel de mecanism este stipulat în documentația de licitație, orice capacitate eliberată va fi alocată de către Comisia de licitații investitorilor de pe lista de așteptare, în ordinea clasamentului ofertelor lor. Investitorii de pe lista de așteptare nu pot modifica ofertele depuse și după caz urmează să accepte atribuirea capacității și statutul de producător eligibil mare la prețul și capacitatea oferite, după caz, prin aplicarea regulii ofertei marginale, dacă sunt invitați de către Comisia de licitații ca următorii în ordine.”

 **1.1.43** Punctul 106 va avea următorul conținut:

„**106.** În conformitate cu prezentul Regulament, din totalitatea informațiilor obținute de Comisia de licitații în procesul de licitație se consideră publice următoarele informații:

1) numărul total de investitori care participă la licitații, denumirea investitorilor care participă la licitații;

2) numărul total de oferte primite pentru fiecare tip de tehnologie de producere și, după caz, a instalațiilor de stocare;

3) dimensiunea proiectelor de construcție (capacitatea totală de producere a energiei electrice din surse regenerabile), pe fiecare tip de tehnologie;

4) tipurile de tehnologie de producere a energiei electrice din SRE a centralelor și după caz a instalațiilor de stocare, indicate în ofertele depuse;

5) zonele de amplasare a centralelor electrice pentru producerea de energie electrică din SRE și, după caz, a instalațiilor de stocare.”

**1.1.44** la punctul 110:

**1.1.44.1** alineatul 1 va avea următorul cuprins:

„1) statutul de producător eligibil mare se consideră oferit la data publicării în Monitorul Oficial al Republicii Moldova a hotărârii Guvernului privind oferirea statutului de producător eligibil mare. În termen de 10 zile lucrătoare de la intrarea în vigoare a hotărârii Guvernului privind oferirea statutului de producător eligibil mare, furnizorul central de energie electrică semnează contractul pentru achiziționarea energiei electrice produse din surse regenerabile cu fiecare dintre producătorii eligibili mari. În cazul în care statutul de producător eligibil mare s-a oferit unui consorțiu, acesta urmează să se înregistreze în calitate de persoană juridică pentru a încheia contractul sau în cazul în care consorțiul este format din mai multe persoane juridice, acordul de consorțiu trebuie să prevadă în mod expres numele persoane juridice cu care va fi încheiat contractul pentru achiziționarea energiei electrice produse din surse regenerabile”.

 **1.1.44.2** alineatul 2 se completează cu următorul text „Ministerul Energiei informează Guvernul și comunică furnizorului central de energie electrică despre constatarea neîndeplinirii obligației de depunere a garanției de bună execuție și a consecințelor ce reies din aceasta.

 **1.1.45** La punctul 111

**1.1.45.1** aliniatul 5 se completează cu textul „și, după caz capacitatea obligatorie a instalației de stocare a energiei electrice”;

**1.1.45.2** la aliniatul 8 textul „nr. 107/2016 ” se substituie cu textul „nr. 164/2025” ;

**1.1.46.** La punctul 113

**1.1.46.1** la aliniatul 1:

**1.1.46.1.1** litera d) va avea următorul cuprins:

„d) zona şi locul amplasării centralei electrice construite și, după caz, a instalației de stocare a energiei electrice ”;

**1.1.46.1.2** litera e) va avea următorul cuprins:

„e) capacitatea instalată a centralei electrice respective și, după caz a instalației de stocare a energiei electrice ”;

 **1.1.46.1.3** litera f) va avea următorul cuprins:

„f) capacitatea de producere a energiei electrice din SRE și, după caz, capacitatea obligatorie a instalației de stocare a energiei electrice electrice, pentru care se oferă statut de producător eligibil mare;

 **11.1.46.1.4**. litera i) se va completa cu textul „și, după caz, a instalației de stocare a energiei electrice ;

j) prețul fix de comercializare de către producătorul eligibil mare respectiv a energiei electrice din surse regenerabile;

 **11.1.47** La punctul 116 se completează cu alineatele 9 -11 cu următorul cuprins:

“9) să respecte legislația privind ajutorul de stat și toate obligațiile care decurg din aceasta, inclusiv orice condiții sau limitări stabilite de autoritățile competente în legătură cu schema de sprijin;

10) să mențină structura consorțiului, așa cum este declarată în ofertă, pentru o perioadă minimă de un an după punerea în funcțiune a centralei electrice

11) În cazul centralei/centralelor cu instalații de stocare a energieie electrice, investitorul este obligat să asigure funcționarea instalație de stocare a energiei electrice la parametrii minimi ceruți în documentația de licitație pe întreaga durată a contractului pentru achiziționarea energiei electrice produse din surse regenerabile/ Contractului pentru diferență.”

**11.1.48.** La punctul 118 alineatul 2 se exclude.

**11.1.49** Punctul 122 va avea următorul cuprins:

122 Condiții de returnare a garanției de bună execuție în funcție de capacitatea pusă în funcțiune:

1) Returnarea garanției de bună execuție a contractului se face în funcție de capacitatea totală pusă în funcțiune de către producătorul eligibil mare, după cum urmează:

a) În cazul în care capacitatea totală a centralelor electrice pentru producerea energiei electrice din surse regenerabile (SRE) și, după caz, a instalațiilor de stocare a energiei electrice reprezintă între 95% și 100% din capacitatea prezentată în oferta declarată câștigătoare, garanția de bună execuție se returnează integral.

b) În cazul în care capacitatea totală pusă în funcțiune este cuprinsă între 90% și 94% din capacitatea ofertată, garanția de bună execuție se returnează proporțional cu capacitatea efectiv pusă în funcțiune.

c) În cazul în care capacitatea totală pusă în funcțiune este mai mică de 90% din capacitatea prezentată în oferta declarată câștigătoare, investitorului i se retrage statutul de producător eligibil mare, iar garanția de bună execuție se reține integral.

d) În cazul în care capacitatea totală pusă în funcțiune depășește 100% din capacitatea prevăzută în oferta declarată câștigătoare, garanția de bună execuție se returnează integral, cu condiția ca investitorul să demonstreze, prin documente justificative, că îndeplinește condiția de separare fizică a capacităților de producere a energiei electrice și de asigurare a contorizării separate a energiei electrice injectate în rețeaua electrică în punctele de racordare a centralei electrice.

e) În cazul în care condițiile prevăzute la lit. d) nu sunt îndeplinite, investitorului i se retrage statutul de producător eligibil mare, iar garanția de bună execuție se reține integral.

(2) În situația în care proiectul include atât capacități de producere a energiei electrice din surse regenerabile, cât și instalații de stocare a energiei electrice, pentru determinarea procentului de punere în funcțiune se consideră capacitatea cumulată a ambelor componente.

 **11.1.50**. La punctul 123 textul „Circumstanțele care constituie un impediment ce justifică neexecutarea obligației debitorului sunt evaluate și certificate printr-un aviz emis de autoritatea competentă în conformitate cu Legea nr. 393/1999 cu privire la Camera de Comerț şi Industrie și cu Regulamentul privind emiterea avizului de certificare a impedimentului care justifică neexecutarea obligației, aprobat prin Hotărârea Camerei de Comerț și Industrie nr. 35/1 din 25 septembrie 2020” se exclude.

**11.1.51** Punctul 124 va avea următorul cuprins:

„**124.**Se consideră ziua punerii în funcțiune a centralei electrice pentru producerea de energie electrică din SRE, ziua emiterii Actului de delimitare. În cazul în care oferta câștigătoare a inclus obligația de a instala o instalație de stocare, ea va fi pusă în funcțiune cel târziu la data punerii în funcțiune a centralei electrice, indiferent dacă aceasta are sau nu același amplasament”.

**11.1.52** La punctul 125 textul „Comisia de Licitații ” se modifică cu „Ministerul Energiei”

**11.1.53.** Punctul 126 va avea următorul cuprins:

„126 Dacă producătorul eligibil mare intenționează să majoreze capacitatea centralei electrice existente pentru producerea de energie electrică din SRE, acesta urmează să participe la o altă licitație pentru a i se oferi statutul de producător eligibil mare pentru capacitatea care urmează a fi nou-instalată.

**11.1.54** La punctul 127, textul „Comisia de Licitații ” se modifică cu „Ministerul Energiei”

**11.1.55** La punctul 129

**11.1.55.1**. la aliniatul 4 după textul „centrala electrică” se completează cu textul „pentru producerea de energie electrică din SRE”